พิกัด ตรงข้ามร้านก๋วยเตี๋ยวนายดำ เสนา สาขา 2

การเดินทาง  จากถนนสายเอเชียเข้าอยุธยา ผ่านเจดีย์ตรงขึ้นสะพานลงสะพานมาไฟแดงแรก เลี้ยวซ้าย ไฟแดงที่ 2 ตรงไป ถึงสะพานแรกเลี้ยว ขวา ร้านอยู่ทางซ้าย หรือลงสะพานเลี้ยวซ้ายลอด ใต้สะพานผ่านแยกแรกตรงไป แยกที่ 2 เลี้ยวซ้าย เข้าซอยบัวหวาน ตรงไปเกือบสุดทาง ร้านจะอยู่อยู่ทางขวาเกือบถึงคลองมะขามเรียง

บรรยากาศ หาที่จอดรถค่อนข้างยาก แนะนำให้ขับเลยไปค่อยจอดแล้วเดินย้อนกลับมาสะดวกกว่า ร้านเปิดโล่งรับลมโชยเบาๆ มีพัดลมให้ เลือกกับข้าวจะทานแบบราดข้าว หรือเป็นกับ เมนูแต่ละวันไม่ซ้ำกัน กับข้าวแบบโบราณนิดๆ บางเมนูหาทานยากแล้วก็มี

เมนูที่สั่ง
-ข้าวน้ำพริกลงเรือ ข้าวคลุกน้ำพริกลงเรือ เตรียมไว้ในหม้อเคลือบ ข้าวนิ่มไม่ร่วนเป็นเม็ด แต่ไม่แฉะจนเป็นก้อน รสชาติของน้ำพริกเผ็ดนิด เปรี้ยวหน่อย แยกน้ำพริกใส่ถ้วยมาให้เผื่อตักราด เพิ่ม ผักเคียงมีมะเขือเปราะอ่อนๆ ฝานใหม่ๆ ถั่วฝักยาวกรอบ แตงกวา ไข่เค็ม และปลาทูทอดกรอบ 1 ตัว

ก่อนกลับซื้อกับข้าวด้วย ค่าเสียหายมื้อนี้รวม 120 บาท น้ำเปล่าฟรี บริการถึงโต๊ะ

#งานดองรีวิว เมื่อวันที่ 23 พฤษภาคม 59